google/wiki40b huggingface dataset:
अखिल भारतीय अखाड़ा परिषद

अखिल भारतीय अखाड़ा परिषद, भारत में हिन्दू सन्तों एवं साधुओं का सर्वोच्च संगठन है। इसमें १४ अखाड़े सम्मिलित हैं जिनमें निर्मोही अखाड़ा (जो रामजन्मभूमि मामले में पक्षकार हैं) तथा श्री दत्तात्रेय अखाड़ा दो प्रमुख अखाड़े हैं।
एक्टेशियाई कल्प

एक्टेशियाई कल्प (Ectasian Period) पृथ्वी के भूवैज्ञानिक इतिहास में एक कल्प था, जो आज से 140 करोड़ (यानि 1.4 अरब) वर्ष पहले आरम्भ हुआ और 120 करोड़ (1.2 अरब) वर्ष पहले अंत हुआ। यह मध्यप्राग्जीवी महाकल्प (मीसोप्रोटेरोज़ोइक, Mesoproterozoic) का भाग था। एक्टेशियाई कल्प से पहले कैलिमियाई कल्प (Calymmian) आया और उस से पहले स्टेनियाई कल्प (Stenian) था।
सिंगापुर की भाषाएं

सिंगापुर के संविधान के अनुसार, सिंगापुर की एक राष्ट्रीय भाषा मलय है, जो एक प्रतीकात्मक भूमिका निभाती है, क्योंकि मलेशिया को संवैधानिक रूप से सिंगापुर के स्वदेशी लोगों के रूप में मान्यता दी जाती है, और यह उनकी भाषा और विरासत की रक्षा करने का सरकार का कर्तव्य है।. "राष्ट्रीय भाषा मलय भाषा होगी और रोमन लिपि में होगी" (सिंगापुर गणराज्य का संविधान, भाग XIII) संविधान के अनुसार, सिंगापुर की चार सामान्य रूप से उपयोग की जाने वाली भाषाएं अंग्रेजी, चीनी, मलय हैं और तमिल।

अंग्रेजी भाषा

यद्यपि डी ज्यूर मलय राष्ट्रीय भाषा है, सिंगापुर अंग्रेजी को वास्तव में सिंगापुर में मुख्य भाषा माना जाता है, और आधिकारिक तौर पर सिंगापुर की शिक्षा प्रणाली में मातृभाषा के सबक को छोड़कर सभी स्कूल विषयों में शिक्षा की मुख्य भाषा है।  यह प्रशासन की आम भाषा भी है, और अंतरराष्ट्रीय व्यापार के लिए एक महत्वपूर्ण भाषा के रूप में प्रचारित है।  पूर्व क्राउन कॉलोनी के रूप में देश की स्थिति के कारण सिंगापुर में वर्तनी काफी हद तक ब्रिटिश सम्मेलनों का पालन करती है।  इस तथ्य के बावजूद कि अंग्रेजी की आधिकारिक स्थिति है, इस तथ्य के बावजूद अंग्रेजी देश का डिफ़ॉल्ट लिंगुआ फ़्रैंका(बोलने वाली भाषा) है।

सिंगलीश भाषा

सिंगलीश एक अंग्रेजी आधारित क्रेओल भाषा है हालांकि, इस भाषा का उपयोग स्थानीय सरकार द्वारा किया जाता है,  जो मानक अंग्रेजी का समर्थन करता है। मीडिया डेवलपमेंट अथॉरिटी टेलीविजन और रेडियो विज्ञापन में सिंगलिश का उपयोग करने का समर्थन नहीं करती है। इसके बावजूद, सिंगलिश अभी भी पूरे द्वीप में व्यापक रूप से बोली जाती है और अधिकांश सिंगापुरियों द्वारा एक विशेषता के रूप में देखी जाती है जो उन्हें विशिष्ट सिंगापुर के रूप में पहचानती है।

चीनी भाषा

जनगणना जनगणना के अनुसार, चीनी की अन्य किस्में घर पर बोली जाने वाली सबसे आम भाषाएं हैं। उनका उपयोग 51% आबादी द्वारा किया जाता है।

द्विभाषीवाद और बहुभाषीवाद

सिंगापुर के बहुमत अंग्रेजी में द्विभाषी हैं और अन्य तीन आधिकारिक भाषाओं में से एक हैं। उदाहरण के लिए, अधिकांश चीनी सिंगापुर अंग्रेजी और मंदारिन बोल सकते हैं। कुछ, विशेष रूप से पुरानी पीढ़ी, मलय और अतिरिक्त चीनी किस्मों जैसे होक्किएन, टीको, कैंटोनीज़, हक्का और हैनानीज़ बोल सकती हैं।
बगुला भगत (1979 फ़िल्म)

संगीत

लक्ष्मिकन्यत्
लॉस एंजिल्स अन्तरराष्ट्रीय विमानपत्तन गोलीबारी, २०१३

गोलीबारी

पॉल एंथनी सियान्सिया ने हवाई अड्डे के टर्मिनल 3 पर प्रवेश किया और अर्द्ध-स्वचालित रायफल को बस्ते से बाहर निकाला, एवं गोलीबारी शुरू कर दी। वो परिवहन सुरक्षा प्रशासन (TSA) के जाँच क्षेत्र में घुस गया और गोलीबारी चालु रखी। टर्मिनल पर फ़ायरिंग करने के बाद बंदूकधारी सुरक्षा जांच वाले क्षेत्र में गया और वहां भी उसने फायरिंग जारी रखी।
चिन्मय मिशन

वेदान्त प्रशिक्षण

हिन्दू धर्म का मुख्य दर्शन वेदान्त है। जैसे भौतिकी, रसायनशास्त्र, जीवविज्ञान आदि बाह्यजगत् के भौतिक विज्ञान है वैसे ही वेदान्त आन्तरिक जगत् का विज्ञान है। यह जीवन का विज्ञान है। मानव निर्माण में सहायक वेदान्त का ज्ञान चिन्मय मिशन ज्ञानयज्ञ, आध्यात्मिक शिविर, मिशन केन्द्रों पर नियमित कक्षायें, सवाध्याय मण्डल, पत्राचार पाठ्यक्रम, ई मेल वेदान्त, वेदान्त पाठ्यक्रम के द्वारा देता है।

बाल विहार

स्वामी चिन्मयानन्द जी ने एक बार कहा था " बच्चे ज्ञान से भरने के लिए खाली पात्र नहीं, वे तो प्रज्वलित करने के लिए दीपक है"। बाल विहार में पाँच से पन्द्रह साल के बच्चे सप्ताह में एक बार मिलते हैं। प्रशिक्षित सेवक उनकी बैठक मिशन सेंटर या अपने घर में लगाते हैं। वहाँ बच्चों को प्रेमपूर्ण वातावरण में भजन गाकर, शास्त्रों का पाठ कराकर, पुराणों की कहानियाँ सुनाकर तथा अन्य रुचिकर साधनों से सदाचार और संस्कृति की शिक्षा दी जाती है। भारत तथा अन्य देशों में सैकड़ों बाल विहार चिन्मय मिशन केन्द्रों पर चल रहे हैं।

चिन्मय युवा केन्द्र

चिन्मय मिशन के युवा संवर्ग का नाम चिन्मय युवा केन्द्र है। इसमे 16 से 28 वर्ष के बच्चे भाग लेते हैं। इसका उद्देश्य है, " सक्रिय आध्यात्मिक ज्ञान द्वारा युवा शक्ति को सन्मार्ग में लगाना"। इसके लिए युवकों की साप्ताहिक कक्षायें लगती हैं जहाँ उन्हें शास्त्र अध्ययन के द्वारा अपनी निहित शक्ति का ज्ञान कराया जाता है। चिन्मय युवा केन्द्र को संक्षेप में "चिक" कहते है।

सेन्ट्रल चिन्मय वानप्रस्थ संस्थान

संक्षेप में इसे "सिसिभिएस" कहते है। यह चिन्मय मिशन के वरिष्ठ नागरिकों का संवर्ग है। इसके अन्तर्गत 60 वर्ष से अधिक आयु के स्त्री - पुरुष संगठित हुए हैं। "सिसिभिएस" वरिष्ठ नागरिकों को आध्यात्मिक लक्ष्य प्राप्त करने की प्रेरणा देता है और उसे प्राप्त करने का मार्ग भी दिखाता है। वह उन्हें समाज पर निर्भर न रहने की प्रेरणा देता है।

देवी मंडल

यह संवर्ग केवल महिलाओं के लिए है। वे सप्ताह में एक बार किसी स्थान पर मिलकर शास्त्रों का अध्ययन करती हैं, भजन गाती हैं तथा अन्य सांस्कृतिक कार्यक्रम करती हैं। देवी मण्ड़ल महिलाओं को ऐसा अनुकूल अवसर भी प्रदान करता है जहाँ वे अपनी समस्यायें स्पष्ट रूप से व्यक्त कर उनके समाधान पर विचार करती हैं।

भजन मंडल

यह संवर्ग केवल भक्ति को प्रधानता देता है। इसके सदस्य सप्ताह में एक बार मिलकर वैदिक पाठ और भजन करते हैं। इसमें सभी वर्ग के स्त्री पुरुष भाग ले सकते हैं।

विद्यालय और महाविद्यालय

चिन्मय मिशन के विद्यालय या महाविद्यालय कुछ भिन्न प्रकार का हैं। इसमें अन्य विषयों के साथ चिन्मय विजन प्रोग्राम भी जोड़ा गया है। यह प्रोग्राम चिन्मय मिशन ने तैयार किया है। यह इतना अधिक उपयोगी सिद्ध हुआ है कि मिशन के विद्यालयों के अतिरिक्त भी 500 बाहरी विद्यालयों में इसे स्वीकार कर लागू किया गया है।

पितामह सदन (वृद्धाश्रम)

भारत में चिन्मय मिशन के आठ पितामह सदन है। वे कानपुर, इलाहाबाद, रीवां, तमरायपक्कम, कोयम्बटूर, एलायपल्ले, कोठापटनम् और कोल्हापुर में स्थित है।
इन पितामह सदनों में साधारण खर्चे पर सुविधापूर्ण आवास, शाकाहारी पौष्टिक भोजन, पुस्तकें, टेलीविजन, वीडियों प्लेयर, वीडियों टेप और ध्यान की सुविधायें हैं। यहाँ विशेष ध्यान आध्यात्मिक वातावरण बनाये रखने का होता है। उसके लिए पूजा - पाठ प्रवचन तथा शिवरों का आयोजन किया जाता है।
माधवराव सप्रे

माधवराव सप्रे (जून १८७१ - २६ अप्रैल १९२६) हिन्दी के आरंभिक कहानीकारों में से एक, सुप्रसिद्ध अनुवादक एवं हिन्दी के आरंभिक संपादकों में प्रमुख स्थान रखने वाले हैं। वे हिन्दी के प्रथम कहानी लेखक के रूप में जाने जाते हैं।

परिचय

माधवराव सप्रे का जन्म सन् १८७१ ई० में दमोह जिले के पथरिया ग्राम में हुआ था। बिलासपुर में मिडिल तक की पढ़ाई के बाद मैट्रिक शासकीय विद्यालय रायपुर से उत्तीर्ण किया। १८९९ में कलकत्ता विश्वविद्यालय से बी ए करने के बाद उन्हें तहसीलदार के रूप में शासकीय नौकरी मिली लेकिन सप्रे जी ने भी देश भक्ति प्रदर्शित करते हए अँग्रेज़ों की शासकीय नौकरी की परवाह न की। सन १९०० में जब समूचे छत्तीसगढ़ में प्रिंटिंग प्रेस नही था तब इन्होंने बिलासपुर जिले के एक छोटे से गांव पेंड्रा से “छत्तीसगढ़ मित्र” नामक मासिक पत्रिका निकाली। हालांकि यह पत्रिका सिर्फ़ तीन साल ही चल पाई। सप्रे जी ने लोकमान्य तिलक के मराठी केसरी को यहाँ हिंदी केसरी के रूप में छापना प्रारंभ किया तथा साथ ही हिंदी साहित्यकारों व लेखकों को एक सूत्र में पिरोने के लिए नागपुर से हिंदी ग्रंथमाला भी प्रकाशित की। उन्होंने कर्मवीर के प्रकाशन में भी महती भूमिका निभाई।
सप्रे जी की कहानी एक टोकरी भर मिट्टी को हिंदी की पहली कहानी होने का श्रेय प्राप्त है। सप्रे जी ने मौलिक लेखन के साथ-साथ विख्यात संत समर्थ रामदास के मूलतः मराठी में रचित 'दासबोध', लोकमान्य तिलक रचित 'गीतारहस्य' तथा चिन्तामणि विनायक वैद्य रचित 'महाभारत-मीमांसा' जैसे ग्रन्थ-रत्नों के अतिरिक्त दत्त भार्गव, श्री राम चरित्र, एकनाथ चरित्र और आत्म विद्या जैसे मराठी ग्रंथों, पुस्तकों का हिंदी में अनुवाद भी बखूबी किया। १९२४ में हिंदी साहित्य सम्मेलन के देहरादून अधिवेशन में सभापति रहे सप्रे जी ने १९२१ में रायपुर में राष्ट्रीय विद्यालय की स्थापना की और साथ ही रायपुर में ही पहले कन्या विद्यालय जानकी देवी महिला पाठशाला की भी स्थापना की। यह दोनो विद्यालय आज भी चल रहे हैं। 
माधवराव सप्रे के जीवन संघर्ष, उनकी साहित्य साधना, हिन्दी पत्रकारिता के विकास में उनके योगदान, उनकी राष्ट्रवादी चेतना, समाजसेवा और राजनीतिक सक्रियता को याद करते हुए माखनलाल चतुर्वेदी ने ११ सितम्बर १९२६ के कर्मवीर में लिखा था − "पिछले पच्चीस वर्षों तक पं॰ माधवराव सप्रे जी हिन्दी के एक आधार स्तम्भ, साहित्य, समाज और राजनीति की संस्थाओं के सहायक उत्पादक तथा उनमें राष्ट्रीय तेज भरने वाले, प्रदेश के गाँवों में घूम घूम कर, अपनी कलम को राष्ट्र की जरूरत और विदेशी सत्ता से जकड़े हुए गरीबों का करुण क्रंदन बना डालने वाले, धर्म में धँस कर, उसे राष्ट्रीय सेवा के लिए विवश करने वाले तथा अपने अस्तित्व को सर्वथा मिटा कर, सर्वथा नगण्य बना कर अपने आसपास के व्यक्तियों और संस्थाओं के महत्व को बढ़ाने और चिरंजीवी बनाने वाले थे।"
केंद्रीय तिब्बती प्रशासन

केन्द्रीय तिब्बती प्रशासन ( तिब्बती: Bhömī Drikdzuk, तिब्बती उच्चारण: [pʰỳmìː ʈìʔt͡sùʔ], शाब्दिक अर्थ : निर्वासित तिब्बती जन संस्थान), भारत स्थित एक संगठन है जिसका घोषित लक्ष्य तिब्बती शरणार्थियों का पुनर्वास कराना तथा तिब्बत में स्वतंत्रता एवं सुख की स्थापना करना है। इसे निर्वासित तिब्बती सरकार भी कहते हैं।
उच्चिष्ठ और निम्निष्ठ

गणित में किसी फलन के सबसे अधिक और सबसे कम मान को उस फलन का  उच्चिष्ट और निम्निष्ट  (maximum and minimum ; बहुवचन : maxima and minima) कहते हैं। उच्चिष्ट और निम्निष्ट को सम्मिलित रूप से चरम (extrema ; एकवचन: extremum) कहते हैं। ये उच्चिष्ट और निम्निष्ट फलन के किसी सीमित क्षेत्र में हो सकते हैं अथवा उस फलन के सम्पूर्ण डोमेन में। फलन के किसी सीमित क्षेत्र में स्थित उच्चिष्ट और निम्निष्ट को 'स्थानीय चरम' (local or relative extremum) कहते हैं जबकि फलन के सम्पूर्ण डोमेन में फलन का जो सबसे अधिक/कम मान हो उसे 'ग्लोबल चरम' (global or absolute extremum) कहते हैं। पार्श्व चित्र में लोबल और लोकल चरम मान दिखाये गये हैं।
इससे अधिक व्यापक रूप से कहें तो, किसी समुच्चय का उच्चिष्ट और निम्निष्ट, उस समुच्चय के सदस्यों में सबसे अधिक और सबसे कम मान वाले सदस्य होते हैं। 
फलनों के चरम मानों को निकालना ही इष्टतमकरण (optimization) का उद्देश्य है।
अजातशत्रु काश्य

बृहदारण्यक उपनिषद के अनुसार मगध का एक अत्यंत प्राचीन राजा जिसे अजातशत्रु काश्य अथवा अजातरिपु भी कहते हैं। इसने गार्ग्य बालाकि ऋषि को वाद-विवाद में परास्त कर ज्ञानोपदेश दिया था।
हुसैनाबाद इमामबाड़ा

लखनऊ में स्थित यह इमामबाड़ा मोहम्मद अली शाह की रचना है जिसका निर्माण १८३७ ई. में किया गया था। इसे छोटा इमामबाड़ा भी कहा जाता है। माना जाता है कि मोहम्मद अली शाह को यहीं दफनाया गया था। इस इमामबाड़े में मोहम्मद अली शाह की बेटी और उसके पति का मकबरा भी बना हुआ है। मुख्य इमामबाड़े की चोटी पर सुनहरा गुम्बद है जिसे अली शाह और उसकी मां का मकबरा समझा जाता है। मकबरे के विपरीत दिशा में सतखंड नामक अधूरा घंटाघर है। १८४० ई० में अली शाह की मृत्यु के बाद इसका निर्माण रोक दिया गया था। उस समय ६७ मीटर ऊँचे इस घंटाघर की चार मंजिल ही बनी थी। मोहर्रम के अवसर पर इस इमामबाड़े की आकर्षक सजावट की जाती है।
मूत्र-परीक्षा

मूत्र की चिकित्सीय परीक्षा (Clinical urine tests) के अन्तर्गत मूत्र के वे सारे परीक्षण हैं जो रोग के निदान के उद्देश्य से किये जाते हैं। इसमें सबसे सामान्य परीक्षण मूत्रविश्लेषण (urinalysis (UA)) है जो रोगों के निदान में प्रयुक्त सबसे आम विधि है। मूत्र के अन्य परीक्षण हैं- मूत्र कल्चर (urine culture) तथा मूत्र के विद्युत अपघट्यों का स्तर।
व्हीटस्टोन सेतु

व्हीटस्टोन सेतु (Wheatstone bridge) एक छोटा सा परिपथ है जो मापन में उपयोगी है। इसका आविष्कार सैमुएल हण्टर क्रिस्टी (Samuel Hunter Christie) ने सन् १८३३ में किया था किन्तु चार्ल्स ह्वीटस्टोन ने इसको उन्नत और लोकप्रिय बनाया। अन्य कामों के अतिरिक्त यह किसी अज्ञात प्रतिरोध का मान ज्ञात करने के लिये प्रयुक्त होता है।
२२७५ ईसा पूर्व

२२७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अरेरा कॉलोनी

अरेरा कॉलोनी भोपाल शहर, जो की मध्यप्रदेश की राजधानी है उसके सबसे बड़े आवासीय क्षेत्रो में से एक हैं। यह शहर के संभ्रांत आवासीय क्षेत्रो  में जाना जाता है। शहर के दक्षिणी भाग में स्थित इस कॉलोनी में हरे भरे पेड़ तथा उद्यान बहुतायत की संख्या में पाए जाते हैं अरेरा कॉलोनी को 8 उपक्षेत्रों में विभक्त किया गया है जिन्हें ई १- ई ८  क्रमांक दिया गया है।   

व्युत्पत्ति

अरेरा कॉलोनी का नाम शहर के मध्य स्थित अरेरा पहाड़ी जोकि पुराने शहर एवं नए शहर को बांटती है के प्रभाव से पड़ा है।

खरीदारी

अरेरा कॉलोनी के मुख्य खरीदारी क्षेत्र एवं बाजार मुख्यतः बिट्टन मार्केट 10 नंबर 11 नंबर 12 नंबर में है साथ ही ई ८  के नजदीक ही सेवाएं कॉन्पलेक्स नाम का व्यावसायिक स्थल भी है। मेट्रो प्लाजा नाम का शॉपिंग कॉन्पलेक्स बिट्टन मार्केट के पास स्थित है, नजदीक ही एक उपडाकघर भी है जिसका पिन कोड 462016 है यह डाकघर अरेरा कॉलोनी तथा इसके आसपास के एक बड़े क्षेत्र को अपनी सेवाएं प्रदान करता है। 

खेल

क्षेत्र में खेल गतिविधियों हेतु कई फिटनेस क्लब जैसे अर्जुन फिटनेस क्लब गेम स्क्वैश तथा अन्य खेलों के हेतु कई सुविधाएं उपलब्ध हैं। अरेरा कॉलोनी की एक विशेष उल्लेखनीय बात यह है कि यहां पर कई संख्या में खेल के मैदान है यहीं पर 10 नंबर के पास स्थित ओल्ड कैंपियन स्कूल के नजदीक एक क्रिकेट का मैदान है, जहां पर सालाना मयंक चतुर्वेदी स्मृति क्रिकेट टूर्नामेंट होते हैं, जिसमें पूरे देश से कई क्रिकेट टीमें भाग लेती हैं।

परिवहन व्यवस्था

अरेरा कॉलोनी भोपाल के एक महत्वपूर्ण स्थलों में से एक है इसके सभी क्षेत्रों में बसों, टैक्सियों, ऑटो रिक्शा तथा मिनी बस के माध्यम से सुगमता से पहुंचा जा सकता है। अरेरा कॉलोनी से नजदीकी  हबीबगंज रेलवे स्टेशन हैँ  जोकी  भोपाल का एक उप रेलवे स्टेशन है।
कान बजना

बाहर कोई ध्वनि न हो तब भी कान में कुछ सुनाई पड़ना कान बजना या कर्णक्ष्वेण (Tinnitus) कहलाता है।
टिनिटस शरीर के बाहर से नहीं, बल्कि सिर में अनुभूत/सुनाई देने वाले शोर को वर्णित करने के लिए प्रयुक्त चिकित्सा शब्द है। वे अक्सर बजने वाली या सिसकारी भरने वाली ध्वनियाँ हैं लेकिन वे गहराई से गुंजायमान, खड़खड़ाने, चिटकने वाली ध्वनियाँ, स्पंदित शोर, लयबद्ध, मध्यवर्ती या स्थाई भी हो सकती हैं। वे एक कान में, बाएँ या दाएँ, या दोनों में हो सकती हैं। उनका वॉल्यूम भी बदलता रहता है। प्रभावित लोगों के लिए, ध्वनियाँ काफ़ी अप्रिय हो सकती हैं और उनकी सुनने की क्षमता को बिगाड़ सकती है।
लगभग 40% आबादी को अपने जीवन-काल के एक ही बिंदु पर अपने कानों में अप्रिय ध्वनि का अनुभव हो सकता है और 10 से 20% चिरकालिक टिनिटस से (तीन से ज़्यादा महीनों के लिए) अनुभव कर सकते हैं। ये लक्षण सामान्यतः 40 या अधिक उम्र वाले लोगों में देखे जा सकते हैं। तथापि, सभी उम्र वाले व्यक्तियों को इसका सामना करना पड़ सकता है।

विषय-तालिका

1. लक्षण
2. निदान
3. टिनिटस और सुनने की परेशानियाँ
4. टिनिटस और हियरिंग एड्स
5. चिकित्सा के अन्य रूप
6. टिनिटस के स्वरूप
7. उसके उभरने के कारण
8. बुढ़ापे में टिनिटस
9. टिनिटस की रोकथाम
कृत्रिम श्वसन

अद्जुन्क्ट्स के लिए साँस

अधिकांश प्रशिक्षण संगठनों सलाह देते हैं, जहाँ मुहं और रोगी शामिल होता हैं वहां एक सुरक्षित नकाब इस्तेमाल किया जाता है ताकि पार-संक्रमण कम हो (संक्रमण के पार)। 
बचाव में पोच्केट नकाब और छोटे चेहरे नकाब इस्तेमाल किये जाते हैं। ये बाधाएं उदाहरण है व्यक्तिगत सुरक्षा के उपकरण की जो की चेहरे को खून की चिट्टों, फुहार या विभव संक्रामक से बचाता है।
ये बाधाएन एक तरफा फिल्टर वाल्व की तरह कम करता है जिसमें बचानेवाले से हवा रोगी तक जाता है पर रोगी से कुछ भी बचानेवाले तक नहीं जाता बहुत से साधनें एक बार व्यवहार करने के लिए हैं। जो बार-बार व्यवहार कर सकते हैं, उनको धोके, औतोक्लावेकरके और फिल्टर को बदल के इस्तेमाल कर सकते हैं।
सीपीआर मुखौटा ज़्यादातर व्यवहार किया जाता है जब एक रोगी होता है। कई सुविधा 18mm inlets पूरक ऑक्सीजन, जो किया जा रहा है 40-50% के आसपास लगभग 17 से बचानेवाला के समाप्त हो गई है हवा में उपलब्ध% से बढ़ जाती है ऑक्सीजन दिया समर्थन है।
त्रचेअल नाली के प्रवेश ज्यादा तर छोटे सत्ररों के लिए उपयोग किया जाता है। एक नाली मुहं या नक् से घुसा के श्वासप्रणाल तक लेके जाते हैं। ज्यादातर मामलों में इन्फ्लाताब्ले मणिबन्ध का उपयोग किया जाता है टपकन से बचने के लिए। नालिप्रवेशन को सबसे बहेतर बचाव तरीका मन जाता है चूषण के लिए। त्रचेअल नाली अनिवार्य रूप से दर्द और खांसी उत्पाद करते हैं। इसलिए, जब तक एक मरीज बेहोश या संग्यहरिक नहीं होता, तब उसको शांतिकर दवाइयां दिया जाता है ताकि नाली के घुसने को सहन कर सके। दुसरे असुविधाएं हैं मुकोसल धरी नासा-ग्रसनीकी ख्याति, या ओरोफर्य्नक्स अस्तर की ख्याति.
अति ज़रूरत के समय क्रीकोथाइरोटोमी का इस्तेमाल स्वास्थ्य अधिकारी कर सकते हैं, जहाँ एक वयुसंचरण का जगह खोला जाता है शल्य चिकित्सा करके. ये त्रचेस्तोमी से एकसमान है लेकिन क्रीकोथाइरोटोमी असुविधाजनक मामलों के लिय इस्तेमाल किया जाता है। ये तभी इस्तेमाल किया जाता है जब फर्यन्क्स पूरी तरह से बंद हो जाता है या तोह भारी ऊर्ध्वहनु ख्याति हुई हो।

मुँह के मरीज को साँस क्षमता

सामान्य वायुमंडलीय हवा फेफड़ों में लगभग 21 शामिल करने के साथ विशेष रूप से कार्बन (अपशिष्ट उत्पादों खून से स्थानांतरित डाइऑक्साइड),% ऑक्सीजन जब बनाया अंदर बाद गैसीय विनिमय फेफड़ों लिया है जगह में है, किया जा रहा है हवा exhaled मनुष्यों द्वारा सामान्य रूप से ऑक्सीजन के आसपास हैं 17% . इसका मतलब है कि मानव शरीर ऑक्सीजन का इस्तेमाल केवल 19% के आसपास करता है, और ८०% छोड़ देता है।
इसका मतलब यह है कि बहुत ओक्स्य्गें रोगी के शारीर में होता है जो की ओक्स्य्हेमोग्लोबिं बनता है।

आक्सीजन

कृत्रिम श्वसन की क्षमता बहुत ऑक्सीजन थेरेपी के एक साथ उपयोग करके बढ़ाया जा सकता है। लगभग १६% ऑक्सीजन दिया जाता है रोगी को मुंह के द्वारा. यदि उसको पोच्केट नकाब के साथ किया जाता है तोह ४०% ज्यादा ऑक्सीजन रोगी को दे सकते हैं। यदि एक बैग वाल्व मास्क या यांत्रिक श्वासयंत्र इस्तेमाल करें तोह ९९% एक ऑक्सीजन की मात्र होती है। अधिक से अधिक ऑक्सीजन एकाग्रता और अधिक कुशल गैसीय विनिमय फेफड़ों में होगा।
एमाइडो ब्लैक 10B

एमाइडो ब्लैक 10B एक कार्बनिक यौगिक है।
वर्षण

वर्षण या अवक्षेपण एक मौसम विज्ञान की प्रचलित शब्दावली है जो वायुमण्डलीय जल के संघनित होकर किसी भी रूप में पृथ्वी की सतह पर वापस आने को कहते हैं। वर्षण के कई रूप हो सकते हैं जैसे वर्षा, फुहार, हिमवर्षा, हिमपात और ओलावृष्टि इत्यादि। अतः वर्षा वर्षण का एक रूप या प्रकार है।
वर्षण का महत्व जलविज्ञान में भी है क्योंकि किसी भी जलसम्भर का जल बजट तय करने में इसकी प्रमुख भूमिका होती है।
ऊपर उठती गर्म एवं आर्द्र वायु के संतृप्त होने तथा ओसांक की प्राप्ति के बाद संघनन होने पर वायुमंडलीय जलवाष्प के या तो तरल रूप (ओस, जलवर्षा) या ठोस रूप (हिमपात) में नीचे गिरने को वर्षण कहते हैं।
भगशिश्निका वृद्धि

भगशिश्निका का बढ़ना (Clitoromegaly / क्लीटोरोमीगेली) एक विकार है जो ज्यादातर जन्मजात होता है। किन्तु टेस्टोस्टेरोन समेत एनाबॉलिक स्टेरॉयड के विभिन्न उपयोगों के द्वारा जानबूझकर भी इसकी वृद्धि को प्रेरित किया जा सकता है। यद्यपि यौन उत्तेजना के समय भगशिश्निका में वृद्धि  देखी जाती है किन्तु  भगशिश्निका की विकारी वृद्धि इससे बिलकुल अलग है।  यह जननांग अस्पष्टता के विभिन्न ग्रेड को आमतौर पर प्रैडर वर्गीकरण द्वारा मापा जाता है, जो कि मर्दानाकरण के आरोही क्रम में 1: मादा बाहरी जननांग के साथ क्लीटोरोमीगेली के साथ 5: छद्म-फेलस सामान्य पुरुष बाहरी जननांग की तरह दिखता है।

कारण

क्लीटोरोमीगेली एक दुर्लभ स्थिति है और या तो जन्म से या बाद में जीवन में अधिग्रहण किया जा सकता है। यदि जन्म के समय उपस्थित होता है, जन्मजात एड्रेनल हाइपरप्लासिया कारणों में से एक हो सकता है, क्योंकि इस स्थिति में मादा भ्रूण की एड्रेनल ग्रंथि अतिरिक्त एंड्रोजन पैदा करती है और नवजात शिशु के पास अस्पष्ट जननांग होता है जो स्पष्ट रूप से नर या मादा नहीं होता है। गर्भवती महिलाओं में गर्भावस्था के दौरान नोरेथिस्टरोन प्राप्त होता है, भ्रूण का मर्दाना होता है, जिसके परिणामस्वरूप गिरजाघर का हाइपरट्रॉफी होता है, हालांकि, यह सुरक्षित प्रोजेस्टोजेन्स के उपयोग के कारण आजकल शायद ही कभी देखा जाता है। यह फ्रेज़र सिंड्रोम नामक ऑटोसोमल रीसेसिव जन्मजात विकार के कारण भी हो सकता है।
अधिग्रहित क्लीटोरोमीगेली में, मुख्य कारण पॉलीसिस्टिक डिम्बग्रंथि सिंड्रोम (पीसीओएस) और हाइपरथीकोसिस सहित वयस्क शामिल है जो अंतःस्रावी हार्मोनल असंतुलन महिला को प्रभावित करती है। प्राप्त क्लिटरोमेगाली अंडाशय और अन्य अंतःस्रावी ग्रंथियों को प्रभावित करने वाले रोगों के कारण भी हो सकती है। इन रोगों में विषाक्त (जैसे एरेनोब्लास्टोमा) और न्यूरोफिब्रोमैटोसिक ट्यूमर शामिल हो सकते हैं। एक और कारण क्लिटोरल सिस्ट है। कभी-कभी कोई स्पष्ट नैदानिक ​​या हार्मोनल कारण नहीं हो सकता है।
मादा शरीर सौष्ठव और एथलीट जो एंड्रोजन का उपयोग करते हैं, मुख्य रूप से मांसपेशियों की वृद्धि, ताकत और उपस्थिति को बढ़ाने के लिए (खेल में प्रदर्शन बढ़ाने वाली दवाओं का उपयोग देखें), क्लिटोरियों के स्पष्ट रूप से स्पष्ट विस्तार और कामेच्छा में बढ़ने का अनुभव भी कर सकते हैं। महिलाएं जो चिकित्सीय कारणों के लिए टेस्टोस्टेरोन का उपयोग करती हैं (कम कामेच्छा का इलाज, एंटी-अवसादग्रस्त आहार आदि के हिस्से के रूप में ऑस्टियोपोरोसिस का औसत), क्लिटोरिस के कुछ विस्तार का अनुभव करती है, हालांकि इन स्थितियों के लिए आवश्यक खुराक बहुत कम है। हस्तमैथुन के कारण छोटी लड़कियों में स्यूडोक्लिटरोमेग्ली या स्यूडोहाइपरट्रॉफी "की सूचना दी गई है: प्रीयूस की त्वचा में हेरफेर की वजह से यांत्रिक आघात होता है, जो प्रीयूस और लैबिया मिनोरा का विस्तार करता है, इस प्रकार वास्तविक क्लिटोरल वृद्धि का अनुकरण करता है।
जन्तुदंश

गोजरदंश

गोजर काटता है। इसके पैरों के प्रथम जोड़े विषदंत का कार्य करते हैं। यह दंशस्थान पर चिपक जाते हैं। इन्हें हटाना कठिन होता है। इसके विष का प्रभाव समस्त शरीर पर पड़ता है। दंश्स्थान पर वेदना और शोथ होता है। चक्कर आने लगता है। वमन तथा सिर दर्द होने लगता है। वृश्चिकदंश की तरह इसका भी उपचार होता है।

मकड़ी का दंश

प्राय: सभी मकड़ियों में विषग्रंथि होती है। इसके काटने पर दंशस्थान पर लाल उभार दिखाई पड़ता है, मांसपेशियों में सकोच होता है, जिससे पेट में ऐंठन, नाड़ीगति में तीव्रता अथवा चमड़े पर छाले निकल आते हैं। नाड़ीमूल के आक्रांत होने पर नाड़ीमंडल में दर्द उत्पन्न होता है। प्राथमिक उपचार के रूप में पोटासियम परमैंगनेट का तनु विलयन दंशस्थान पर लगाते हैं। इसका उपचार वृश्चिक दंश के अनुसार ही किया जाता है।

कुत्ते का दंश

पागल कुत्ते के काटने से जलसंत्रास (Hydrophobia) नामक दुस्साध्य घातक रोग हो जाता है, जिससे रोगी को जल पीने, जल देखने तथा उसके नाममात्र से भय होता है और विचित्र प्रकार के आक्षेप एवं श्वासावरोध के लक्षण उत्पन्न होते हैं। कुत्ते के काटे हुए स्थान को पहले साबुन के पानी से, फिर हाइड्रोजन परॉक्साइड, या प्रबल पोटासियम परमैंगनेट के विलयन से धोते हैं। कार्बोलिक अम्ल से घाव को जलाकर ऐंटिरैबिक (antirabic) की 14 सुई देनी चाहिए। पागल बंदर, गीदड़ या बिल्ली के काटने पर भी पागल कुत्ते के काटने जैसा उपचार किया जाता है।
यूनीलीवर

यूनीलीवर इंग्लैंड व  हॉलैंड की एक बहुराष्ट्रीय कंपनी है, जो डिब्बाबंद घरेलू ग्राहक उत्पादों का निर्माण करती है। इसके मुख्यालय संयुक्त रूप से लंदन, इंग्लैंड व रॉटरडैम, हॉलैंड में स्थित हैं।

व्यापार

यह 1929 में इंग्लैंड में लेवर ब्रदर्स के द्वारा बनाई गई। जिसका धीरे धीरे अन्य देशों में भी प्रसार होने लगा।

भारत में शुरुआत

भारत जब भारत आजाद भी नहीं हुआ था अर्थात 1932 में यह भारत में अपना व्यापार शुरू कर चुका था। पहले यह भारत में लीवर ब्रदर्स नाम से जाना जाता था। भारत के आजाद होने के कुछ वर्षों के पश्चात इसे 1956 में इसका नाम भारत में बदल कर हिंदुस्तान युनिलिवर लिमिटेड कर दिया। इसके लाभ में से 67% लाभ सीधे इंग्लैंड में जाता है।

अमेरिका में शुरूआत

1993 में अमेरिकी कंपनी ब्रेयर को खरीद ने के बाद इसने अपना व्यापार अमेरिका में भी शुरू कर दिया।
अदालत (धारावाहिक)

कहानी

यह कहानी के डी पाठक (रॉनित रॉय) नामक एक वकील को मिलने वाले प्रकरण पर आधारित है, जिसे कोई भी प्रकरण मिलता है तो वह उसमें कोई भी अपराधी हो उसे पकड़ लेता है और सभी के सामने उसका सच सामने ला देता है। जिसका सहायक वरुण झवेरी (रोमित राज) है जो हर प्रकरण में सबूत खोजता रहता है और जानकारी एकत्रित करता है।
सक्सीनिक अम्ल

सक्सिनिक अम्ल (Succinic Acid) ऐवर में यह अम्ल तीन से चार प्रतिशत तक पाया जाता है। सक्सिनिक शब्द लैटिन के सक्सिनम (Succinum) से निकला है, जिसका अर्थ होता है ऐबर। इसका IUPAC नाम है ब्यूतेनिडिओइक अम्ल (butanedioic acid)। ऐतिहासिक रूप से इसे 'स्पिरिट ऑफ ऐम्बर (spirit of amber) कहा जाता रहा है। वस्तुत: यह एक डाइकार्बोजिलिक अम्ल (dicarboxylic acid) है। साइट्रिक अम्ल-चक्र में सक्सिनेट एक जैवरासायनिक भूमिका अदा करता है।
अन्य रेज़िनों, लिग्नाइट, काष्टाश्म और अनेक पेड़ों में यह पाया जाता है। अंगूर, चुकंदर, गूजंकेरी तथा रेवंद चीनी के रसों में भी यह रहता है। प्राणी जगत् में भी यह थाइमस ग्रंथि (thymus gland) और प्लीहा (spleen) में पाया जाता है। अनेक पदार्थो से, जैसे अमोनियम टाट्रेंट व कैल्सियम मैलेट के जीवाणु किण्वन से तथा वसा या वसाम्लों के ऑक्सीकरण से भी यह बनता है। एथिलीन गैस से इसका संश्लेषण हुआ है। बेंजीन के ऑक्सीकरण से मैलेइक अम्ल बनता है और मैलेइक अम्ल के ऑक्सीकरण से सक्सिनिक अम्ल प्राप्त हो सकता है।

परिचय

सक्सिनिक अम्ल द्विक्षारक अम्ल है। इसका संरचनासूत्र निम्नलिखित है :
HOOC. CH2.CH2. COOH
यह संतृप्त ठोस अम्ल है। इसका प्रिज़्म के आकार का रंगहीन क्रिस्टल बनता है, जो 183 डिग्री सें. पर पिघलता है और जिसका द्रव 235 डिग्री सें. पर उबलता है। इसमें बंद श्रृंखला यौगिक बनने की प्रवृति है। इसके वाष्प से जल निकल जाने पर, यह सक्सिनिक ऐनहाइड्राइड बनाता है।
इसके अमोनियम लवण को तपाने से सक्सिनिमाइड प्राप्त होता है।
सविसनिमाइड को जस्ते की धूल के साथ आसुत करने से पाइरोल बनता है। सक्सिनिक अम्ल को फ़ॉस्फ़ोरस ट्राइसल्फाइड के साथ गरम करने से थोयोफ़ोन बनता है।
सक्सिनिक अम्ल जल में विलेय होता है। इसकी क्षारीय धातुओं और क्षारीय मृत्तिका धातुओं के लवण भी जल में विलेय होते हैं। बेरियम लवण ऐल्कोहॉल में अविलेय होता है। लोहे का लवण जल में अविलेय होता है।